Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 639

1. A vizsgák során a jelölt feleljen meg a következõ szintek szerinti követelményeknek: 2002/43. szám A könyvkiadói/kottakiadói szerkesztõ ismerje — a könyv-, illetve kottakiadást szabályozó alapvetõ rendeleteket, jogszabályokat, — a szerzõ és a kiadó alapvetõ jogait és kötelességeit, — a szerzõdések fajtáit, a szerzõdéskötés kötelezõ feltételeit, rendjét, — az ismételt kiadásokkal, fordításokkal kapcsolatos elõírásokat, — a kiadói munkával kapcsolatos szabványokat, — a nyomdatermékek árkialakításának lehetséges módszereit, — a könyv/kotta mûvészi megtervezésének alapvetõ szempontjait, — a könyv/kotta elõállítását meghatározó mûszaki (nyomdatechnológiai) ismereteket, — a reklám- és marketingmunka alapjait. A könyvkiadói/kottakiadói szerkesztõ legyen képes — a kiadói szerzõdés önálló elõkészítésére, a szerzõdéskötés lebonyolítására, — a kéziratból a nyomdai mû terjedelmének kiszámítására, — a mû fogyasztói árának kiszámítására, — a szerkesztõi munka segédleteinek használatára, — a lektori (szerkesztõi) munka elvégzésére, ismerje a szerkesztés alapelveit, a szerkesztõi munka részleteit, az egyes kiadványmûfajok szerkesztési specialitásait, — egy kézirat tartalmi, stiláris megszerkesztésére, a lektori, illetve szerkesztõi jelentés elkészítésére, — a kiadvány kiegészítõ részeinek elkészítésére/elkészíttetésére, összeállítására, — a tartalom és forma egységének kialakítására (a mûszaki szerkesztõvel való együttmûködésre), — a nyomdai levonatok korrigálására, — azoknak a feladatoknak az elvégzésére, melyek a mû reklámozását elõsegítik (pl. fülszöveg, recenzió megírása, író-olvasó találkozó levezetése stb.). Számítógépes ismeretei alapján legyen képes: — a könyvkiadói szerkesztõ önállóan kezelni és készség szinten használni a Word for Windows legújabb verziószámú változatát, ismeretei birtokában egy nyomdakész kéziratoldalpárt elõállítani (szöveg bevitele, mentése/hívása, formázása, korrigálása, nyomtatása), — a kottakiadói szerkesztõ önállóan kezelni és készség szinten használni a Score-programot, ismeretei birtokában egy nyomdakész kottaoldalpárt elõállítani (grafika és szöveg bevitele, mentése/hívása, formázása, korrigálása, nyomtatása).

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes